el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el it es en en el en el el el el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el es el en el en el en el en el el el el el en el el el el el en el en
Σε ένα συγκλονιστικό παιχνίδι αντάξιο των ονομάτων των δύο συλλόγων ο Ολυμπιακός επικράτησε με 3-2 σετ του Παναθηναϊκού, που όμως έχει δικαιολογημένα παράπονα από την διαιτησία καθώς στο κομβικό 12-11 του τάι μπρέικ δεν μέτρησε καθαρός άσος μετά από λανθασμένη υπόδειξη!
Και ξεκινάμε με το λάθος της διαιτησίας γιατί πραγματικά είναι κρίμα μια τέτοια προσπάθεια και ένα τόσο καλό θέαμα και από τις δύο ομάδες, να καπελώνεται από ένα τόσο τραγικό λάθος. Ένα λάθος που μπορεί να μην έκρινε και τη νίκη, καθώς με 13-11 δεν σημαίνει πως όλα είχαν τελειώσει, αλλά που σίγουρα είναι αυτό που μένει, καθώς έγινε στο τέλος και ήταν πραγματικά πάρα πολύ μεγάλο, ειδικά για έναν διαιτητή όπως τον Γεροθόδωρο που έχει σφυρίξει αγώνες Παγκοσμίου Πρωταθλήματος.
Θέαμα που μας είχε λείψει
Και κάτι παραπάνω για την ακρίβεια, καθώς όχι μόνο πήραν δύο σετ, αλλά στο τέλος διεκδίκησαν ως τον τελευταίο πόντο τη νίκη. Μια νίκη που πήγε και στην ομάδα που είχε τις περισσότερες λύσεις, κάτι που ειδικά στα πέντε σετ παίζει τον ρόλο του.
Οι μικροί έδειξαν πως έχουν μέλλον
Οι γηπεδούχοι φυσικά και έχουν το δικαίωμα να διαμαρτύρονται για το μεγάλο και κρίσιμο λάθος στον άσο του Ράπτη που δόθηκε άουτ, αλλά από την άλλη θα πρέπει να κρατήσουν εκτός του πόντου που λίγοι περίμεναν πως θα κατακτηθεί και τις εμφανίσεις των Ράπτη και Ανδρεόπουλου. Οι δύο μικροί ήταν εντυπωσιακοί και ειδικά ο πρώτος έδειξε γιατί θεωρείται από τους καλύτερους στην Ευρώπη στην ηλικία του.
Από τον Ολυμπιακό από την άλλη τα περίμενε σχεδόν όλα από τον Σμιτ, με τον Γερμανό να δείχνει μερικές στιγμές ασταμάτητος, ενώ σημαντική ήταν και η βοήθεια των Πετρέα και Κουμεντάκη.
Το μπλοκ του Ραουβέρτινκ έκρινε το πρώτο
Ας πάρουμε όμως τα πράγματα από την αρχή και το πρώτο σετ. Ένα σετ που ήταν αμφίρροπο καθώς καμία ομάδα δεν έδειχνε ικανή να πάρει μεγάλη διαφορά. Όλα αυτά μέχρι το 21-21, σημείο στο οποίο οι «πράσινοι» με μια άουτ επίθεση του Φράγκου και μια επίθεση του Γιορντάνοφ έκαναν το 23-21 και στην συνέχεια το 24-22. Εκεί όμως που όλα έδειχναν πως θα έκαναν το 1-0, οι «ερυθρόλευκοι» έβγαλαν αντίδραση και με επίθεση του Ζουπάνι και μπλοκ του Ραουβέρτινκ στον Γιορντάνοφ ισοφάρισαν κάνοντας το 0-1 με νέο μπλοκ στον Γιορντάνξοφ, αυτή την φορά από τον Μπέμε.
Άνετες κατακτήσεις στα άλλα δύο
Στα υπόλοιπα δύο σετ είχαμε άνετες κατακτήσεις για τους… αιωνίους. Στο δεύτερο οι γηπεδούχοι με όπλο το σερβίς, αλλά και τον ασταμάτητο Ράπτη κατάφεραν να κάνουν με χαρακτηριστική άνεση το 1-1, ενώ στο τρίτο οι φιλοξενούμενοι έκαναν το ίδιο παίρνοντας προβάδισμα νίκης.
Ισοφάριση και τεράστιο ντέρμπι στο πέμπτο
Παρότι όλα έδειχναν πως οι «ερυθρόλευκοι» θα έφταναν στο 1-3 και το τρίποντο, οι «πράσινοι» είχαν διαφορετική άποψη και με τον Γιάκομπσεν να μοιράζει εξαιρετικά την μπάλα μπόρεσαν να φτάσουν στο 2-2. Έτσι όλα κρίθηκαν στο πέμπτο όπου «έπεσαν» κορμιά, παρότι στο ξεκίνημα αυτό δεν φαινόταν. Οι φιλοξενούμενοι μπήκαν πολύ δυνατά και προηγήθηκαν με 4-1 και 5-2, ωστόσο εκεί υπήρξε η αντίδραση των γηπεδούχων που κατάφεραν να ισοφαρίσουν σε 9-9. Στην συνέχεια είχαμε την κάθε ομάδα να κερδίζει τον πόντο, μέχρι το 12-11. Εκεί ο Ράπτης κέρδισε τον άσο, ο επόπτης είπε άουτ, ο Γεροθόδωρος τον άκουσε (κακώς) και αντί να γίνει το 13-11, έγινε το 12-13, μιας και στην επόμενη φάση ο Πετρέας κέρδισε άσο. Οι «πράσινοι» ισοφάρισαν με τον Γιορντάνοφ, αλλά ένα μπλοκ του Κουμεντάκη στον Βούλγαρο διαγώνιο και ένας άσος του Τερβαπόρτι διαμόρφωσαν το τελικό 2-3 για τον Ολυμπιακό.
Πρώτος σκόρερ για τους νικητές ήταν ο Σμιτ με 22 πόντους και τον ακολούθησαν οι Κουμεντάκης και Πετρέας με 12. Για τους ηττημένους ο πιτσιρικάς Ράπτης ήταν εντυπωσιακός με 22 πόντους, με τον Γιορντάνοφ να έχει 18 και ο Πελεκούδας 11.